Suomen euroviisukarsinta 2006 oli kilpailu, jossa valittiin Suomen edustaja vuoden 2006 Eurovision laulukilpailuun. Kilpailu pidettiin kutsukilpailuna levy-yhtiöiden kanssa, 12 levyttävää suomalaisartistia kutsuttiin mukaan. Kilpailijat jaettiin neljään alkukarsintaan, jotka pidettiin perjantai-iltoina 13.1–3.2. Jokaisessa alkukarsinnassa kukin kilpailija esitti kaksi kappaletta, joista puhelinäänestäjät valitsivat paremman finaaliin.